b'\n_START_ARTICLE_\nVytautas Grigoras\n_START_SECTION_\nBiografija\n_START_PARAGRAPH_\n1959\xc2\xa0m. baig\xc4\x97 Vilniaus pedagoginio instituto Fizikos ir matematikos fakultet\xc4\x85, 1959\xe2\x80\x931960\xc2\xa0m. jame d\xc4\x97st\xc4\x97. 1960\xe2\x80\x931966\xc2\xa0m. mokytojavo Vilniaus I-oje mokykloje-internate. 1966\xe2\x80\x931968\xc2\xa0m. Vilniaus miesto Spalio rajono liaudies \xc5\xa1vietimo skyriaus ved\xc4\x97jas. 1968\xe2\x80\x931970\xc2\xa0m. LSSR MT Profesinio techninio mokymo komiteto Kult\xc5\xabrinio aukl\xc4\x97jimo ir buities skyriaus vir\xc5\xa1ininkas._NEWLINE_1970\xe2\x80\x931973\xc2\xa0m. Vilniaus universiteto (VU) Darbo mokslinio organizavimo ir valdymo laboratorijos ved\xc4\x97jas, nuo 1973\xc2\xa0m. universiteto d\xc4\x97stytojas. 1976\xc2\xa0m. ekonomikos moksl\xc5\xb3 kandidatas.  1979\xe2\x80\x931989\xc2\xa0m. VU Pramon\xc4\x97s ekonomikos fakulteto dekanas, 1982\xe2\x80\x931987\xc2\xa0m. dar ir Darbo ekonomikos ir organizavimo katedros, 1992\xe2\x80\x931997\xc2\xa0m. Vadybos katedros ved\xc4\x97jas; nuo 1981\xc2\xa0m. docentas. Nuo 1999\xc2\xa0m. d\xc4\x97sto ir Kooperacijos kolegijoje.\n_START_SECTION_\nMokslin\xc4\x97 veikla\n_START_PARAGRAPH_\nVienas pirm\xc5\xb3j\xc5\xb3 Lietuvoje atliko darbo ekonomikos tyrim\xc5\xb3. Mokslini\xc5\xb3 darb\xc5\xb3 pagrindin\xc4\x97s kryptys: vadyba, verslo vadyba, personalo vadyba, darbo ekonomika, darbo vertinimas ir apmok\xc4\x97jimas. Pareng\xc4\x97 mokymo priemoni\xc5\xb3. Dalyvavo rengiant \xc4\xafstatym\xc5\xb3 projektus.'